कमेटी मेंबर बनने के लिए अप्लाय किया; दिल्ली कैपिटल्स का असिस्टेंट कोच पद छोड़ा
BCCI Chief Selector Appointment - भारतीय टीम के पूर्व तेज अजीत अगरकर टीम इंडिया के नए चीफ सिलेक्टर बन सकते हैं। उन्होंने नेशनल सिलेक्शन कमिटी मेंबर बनने के लिए वेस्ट जोन से अप्लाई किया है।
भारतीय टीम के पूर्व तेज अजीत आगरकर टीम इंडिया के नए चीफ सिलेक्टर बन सकते हैं। उन्होंने नेशनल सिलेक्शन कमेटी मेंबर बनने के लिए वेस्ट जोन से अप्लाय किया है। IPL फ्रेंचाइजी दिल्ली कैपिटल्स ने भी उन्हें असिस्टेंट कोच के पद से रिलीज कर दिया।
मुंबई क्रिकेट एसोसिएशन के मेंबर्स ने भी कन्फर्म किया कि आगरकर ने सिलेक्शन कमेटी मेंबर बनने के लिए अप्लाय किया है।
सबसे पहले देखें दिल्ली कैपिटल्स की सोशल मीडिया पोस्ट। इसी पोस्ट के बाद आगरकर के सिलेक्शन कमेटी मेंबर बनने की खबरें तेजी से बढ़ने लगीं।
आगरकर चीफ सिलेक्टर पद के सबसे बड़े दावेदार होंगे
45 साल के आगरकर कमेटी मेंबर बने तो वह चीफ सिलेक्टर बनने के प्रमुख दावेदार होंगे। उन्होंने भारत के लिए तीनों फॉर्मेट में 221 इंटरनेशनल मैच खेले हैं। चीफ सिलेक्टर की पोस्ट चेतन शर्मा के इस्तीफे के बाद से खाली है। शर्मा ने इसी साल फरवरी ने मीडिया चैनल के स्टिंग ऑपरेशन में फंसने के बाद पद छोड़ा था।
नॉर्थ जोन का पद खाली था, आगरकर वेस्ट जोन से 
चेतन शर्मा नॉर्थ जोन से थे, ऐसे में नया सिलेक्टर भी इसी जोन से होना था। लेकिन टीम इंडिया के सिलेक्शन कमेटी मेंबर्स पद के लिए BCCI इन नियमों को मानने के लिए बाध्य नहीं है। महाराष्ट्र क्रिकेट एसोसिएशन के अधिकारी ने भी बताया कि कमेटी मेंबर्स के पांचों सिलेक्टर्स एक ही जोन से भी हो सकते हैं।
आगरकर के सिलेक्ट होने पर वेस्ट जोन से 2 उम्मीदवार हो जाएंगे, फिलहाल सलिल अंकोला भी वेस्ट जोन से ही नेशनल सिलेक्शन कमेटी का हिस्सा हैं। उनके अलावा ईस्ट जोन से शिव सुंदर दास, साउथ से एस शरथ और सेंट्रल जोन से सुब्रोतो बनर्जी कमेटी के मेंबर्स हैं। चेतन शर्मा के बाद शिव सुंदर दास को इंटरिम सिलेक्टर बनाया गया, उनकी लीडरशिप में ही कमेटी ने वेस्टइंडीज दौरे की टीम भी चुनी।
60 साल की उम्र सीमा हटाई
वर्ल्ड टेस्ट चैम्पियनशिप (WTC) का फाइनल खत्म होने के बाद BCCI ने सिलेक्टर पद के लिए एप्लिकेशन मांगे। पद के लिए उम्र सीमा को हटा दिया गया, पहले 60 साल से ज्यादा के उम्मीदवार ही सिलेक्टर बन सकते थे। उम्र सीमा हटने के बाद ही 45 साल के आगरकर ने अप्लाय किया।
उम्र के अलावा अप्लाय करने वाले उम्मीदवारों का भारत के लिए 7 टेस्ट, 30 फर्स्ट क्लास मैच या 10 वनडे और 20 फर्स्ट क्लास मैच खेले होना भी जरूरी है। साथ ही उम्मीदवारों ने कम से कम 5 साल पहले क्रिकेट से रिटायरमेंट ले लिया हो। आगरकर ने 2013 में फर्स्ट क्लास क्रिकेट से रिटायरमेंट लिया, इसीलिए वह चीफ सिलेक्टर पद पर अप्लाय करने के लिए एलिजिबल हैं।
जुलाई के पहले सप्ताह में जारी हो सकता है नाम 
वनडे वर्ल्ड कप के अहम साल को देखते हुए BCCI चीफ सिलेक्टर के हाई प्रोफाइल पद पर भविष्य की सोच रखने वाले उम्मीदवार को ही सिलेक्ट करना चाहता है। सिलेक्टर पद पर अप्लाय करने की आखिरी तारीख 30 जून है, वहीं BCCI 7 जून को एनुअल मीटिंग करेगा। ऐसे में जुलाई के पहले सप्ताह तक नए चीफ सिलेक्टर का नाम सामने आ सकता है।